b'\n_START_ARTICLE_\nUskonto Belgiassa\n_START_PARAGRAPH_\nBelgian perustuslaki tunnustaa uskonnonvapauden. 50\xc2\xa0% asukkaista kuuluu katoliseen kirkkoon, 5\xc2\xa0% on muslimeja, 2,5\xc2\xa0% protestanttisia kristittyj\xc3\xa4, 0,4\xc2\xa0% juutalaisia ja 0,3\xc2\xa0% budhalaisia. Uskontokuntiin kuulumattomia on 41\xc2\xa0%, joista 9\xc2\xa0% on ateisteja. Roomalaiskatolisuus oli Belgian ainoa sallittu uskonto vuoteen 1781, jolloin Joosef II antoi m\xc3\xa4\xc3\xa4r\xc3\xa4yksen uskonnonvapaudesta. Vuoden 2010 eurobarometrin mukaan belgialaisista 37\xc2\xa0% uskoo Jumalan olemassaoloon, 31\xc2\xa0% uskoo jonkinlaiseen henkeen tai el\xc3\xa4m\xc3\xa4nvoimaan ja 27\xc2\xa0% ei usko mihink\xc3\xa4\xc3\xa4n jumalaan tai henkeen.'